FrancophonIA/JRC-Acquis_subcorpus_EL-FR_Hunalign_aligned-TMX huggingface dataset:
Greek: 1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία πριν από τις … [47].
French: 1. Les États membres mettent en vigueur les dispositions législatives, réglementaires et administratives nécessaires pour se conformer à la présente directive avant le … [47] au plus tard.
Greek: …[1] ΕΕ C 221, 8.9.2005, σ. 113
Greek: [2] ΕΕ C 43, 18.2.2005, σ. 18.[3] Γνώμη του Ευρωπαϊκού Κοινοβουλίου της 16ης Φεβρουαρίου 2006 (δεν έχει ακόμη δημοσιευθεί στην Επίσημη Εφημερίδα), κοινή θέση του Συμβουλίου της 24ης Ιουλίου 2006 και θέση του Ευρωπαϊκού Κοινοβουλίου της ... (δεν έχει ακόμη δημοσιευθεί στην Επίσημη Εφημερίδα).[4] ΕΕ L 177, 30.6.2006, σ. 1.[5] ΕΕ L 108, 24.4.2002, σ. 7.[6] ΕΕ L 108, 24.4.2002, σ. 21.[7] ΕΕ L 108, 24.4.2002, σ. 33.[8] ΕΕ L 108, 24.4.2002, σ. 51.
Greek: [9] ΕΕ L 201, 31.7.2002, σ. 37. Οδηγία όπως τροποποιήθηκε τελευταία με την οδηγία 2006/24/ΕΚ (ΕΕ L 105, 13.4.2006, σ. 54).
Greek: [10] ΕΕ L 149, 5.7.1971, σ. 2. Κανονισμός όπως τροποποιήθηκε τελευταία με τον κανονισμό (ΕΚ) αριθ. 629/2006 του Ευρωπαϊκού Κοινοβουλίου και του Συμβουλίου (ΕΕ L 114, 27.4.2006, σ. 1).[11] ΕΕ L 255, 30.9.2005, σ. 22.[12] ΕΕ L 149, 11.6.2005, σ. 22.
Greek: [13] ΕΕ L 364, 9.12.2004, σ. 1. Κανονισμός όπως τροποποιήθηκε με την οδηγία 2005/29/ΕΚ.
Greek: [14] ΕΕ L 16, 23.1.2004, σ. 44.
Greek: [15] ΕΕ L 124, 20.5.2003, σ. 1.
Greek: [16] ΕΕ L 158, 30.4.2004, σ. 77.
Greek: [17] ΕΕ L 13, 19.1.2000, σ. 12.
Greek: [18] ΕΕ L 178, 17.7.2000, σ. 1.
Greek: [19] ΕΕ L 18, 21.1.1997, σ. 1.
Greek: [20] ΕΕ L 204, 21.7.1998, σ. 37. Οδηγία όπως τροποποιήθηκε τελευταία με την Πράξη Προσχώρησης του 2003.
Greek: [21] ΕΕ L 184, 17.7.1999, σ. 23.
Greek: [22] ΕΕ C 321, 31.12.2003, σ. 1.[23] ΕΕ L 298, 17.10.1989, σ. 23. Κανονισμός όπως τροποποιήθηκε τελευταία με την οδηγία 97/36/ΕΚ του Ευρωπαϊκού Κοινοβουλίου και του Συμβουλίου (ΕΕ L 202, 30.7.1997, σ. 60).
Greek: [24] ΕΕ L 134, 30.4.2004, σ. 114. Οδηγία όπως τροποποιήθηκε τελευταία με τον κανονισμό (ΕΚ) αριθ. 2083/2005 της Επιτροπής (ΕΕ L 333, 20.12.2005, σ. 28).
Greek: [25] ΕΕ L 77, 14.3.1998, σ. 36. Οδηγία όπως τροποποιήθηκε με την Πράξη Προσχώρησης του 2003.
Greek: [26] ΕΕ L 65, 14.3.1968, σ. 8. Οδηγία όπως τροποποιήθηκε τελευταία με την οδηγία 2003/58/ΕΚ του Ευρωπαϊκού Κοινοβουλίου και του Συμβουλίου (ΕΕ L 221, 4.9.2003, σ. 13).[27] ΕΕ L 395, 30.12.1989, σ. 36.
Greek: [28] Ημερομηνία έναρξης ισχύος της παρούσας οδηγίας.
Greek: [29] Πέντε έτη από την έναρξη ισχύος της παρούσας οδηγίας.
Greek: [30] ΕΕ L 15, 21.1.1998, σ. 14. Οδηγία όπως τροποποιήθηκε τελευταία με τον κανονισμό (ΕΚ) αριθ. 1882/2003 (ΕΕ L 284, 31.10.2003, σ. 1).
Greek: [31] ΕΕ L 176, 15.7.2003, σ. 37. Οδηγία όπως τροποποιήθηκε τελευταία με την απόφαση 2006/375/ΕΚ (ΕΕ L 142, 30.5.2006, σ. 35).
Greek: [32] ΕΕ L 176, 15.7.2003, σ. 57.
Greek: [33] ΕΕ L 281, 23.11.1995, σ. 31. Οδηγία όπως τροποποιήθηκε τελευταία με τον κανονισμό (ΕΚ) αριθ. 1882/2003.
Greek: [34] ΕΕ L 78, 26.03.1977, σ. 17. Οδηγία όπως τροποποιήθηκε τελευταία με την Πράξη Προσχώρησης του 2003.
Greek: [35] ΕΕ L 239, 22.9.2000, σ. 19. Σύμβαση όπως τροποποιήθηκε τελευταία με τον κανονισμό (ΕΚ) αριθ. 1160/2005 του Ευρωπαϊκού Κοινοβουλίου και του Συμβουλίου (ΕΕ L 191, 22.7.2005, σ. 18).
Greek: [36] ΕΕ L 30, 6.2.1993, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2557/2001 της Επιτροπής (ΕΕ L 349, 31.12.2001, σ. 1).[37] ΕΕ L 24, 27.1.1987, σ. 36.[38] ΕΕ L 77, 27.3.1996, σ. 20.[39] ΕΕ L 157, 9.6.2006, σ. 87.
Greek: [40] ΕΕ L 145, 13.6.1977, σ. 1. Οδηγία όπως τροποποιήθηκε τελευταία με την οδηγία 2006/18/ΕΚ (ΕΕ L 51, 22.2.2006, σ. 12).
Greek: [41] ΕΕ L 228, 16.8.1973, σ. 3.
Greek: [42] ΕΕ L 345, 19.12.2002, σ. 1. Οδηγία όπως τροποποιήθηκε τελευταία με την οδηγία 2005/68/ΕΚ (ΕΕ L 323, 9.12.2005, σ. 1).
Greek: [43] Τέσσερα έτη από την έναρξη ισχύος της παρούσας οδηγίας.
Greek: [44] Τρία έτη από την έναρξη ισχύος της παρούσας οδηγίας.
Greek: [45] Πέντε έτη από την έναρξης ισχύος της παρούσας οδηγίας.
Greek: [46] ΕΕ L 166, 11.6.1998, σ. 51. Οδηγία όπως τροποποιήθηκε τελευταία με την οδηγία 2005/29/ΕΚ.
Greek: [47] Τρία έτη από την έναρξη ισχύος της παρούσας οδηγίας.
Greek: Ι. ΕΙΣΑΓΩΓΗ1. Στις 13 Ιανουαρίου 2004, η Επιτροπή ενέκρινε την αρχική της πρόταση [1], σκοπός της οποίας ήταν η θέσπιση νομικού πλαισίου το οποίο θα εξαλείψει τα εμπόδια της ελευθερίας εγκατάστασης των παρόχων υπηρεσιών και της ελεύθερης διακίνησης υπηρεσιών μεταξύ των κρατών μελών, παρέχοντας, τόσο στους παρόχους όσο και στους αποδέκτες των υπηρεσιών τη νομική βεβαιότητα που χρειάζονται για να ασκήσουν τις δύο αυτές θεμελιώδεις ελευθερίες που κατοχυρώνονται στη Συνθήκη. Η πρόταση εξετάστηκε και συζητήθηκε εκτενώς από το Συμβούλιο και τις προπαρασκευαστικές ομάδες και επιτροπές του κατά τη διάρκεια διαδοχικών Προεδριών.2. Η Επιτροπή των Περιφερειών γνωμοδότησε στις 30 Σεπτεμβρίου 2004 [2].3. Η Ευρωπαϊκή Οικονομική και Κοινωνική Επιτροπή γνωμοδότησε στις 10 Φεβρουαρίου 2005 [3].4. Το Ευρωπαϊκό Κοινοβούλιο γνωμοδότησε σε πρώτη ανάγνωση της πρότασης της Επιτροπής στις 16 Φεβρουαρίου 2006.5. Η Επιτροπή ενέκρινε την τροποποιημένη της πρόταση στις 4 Απριλίου 2006. Η τροποποιημένη πρόταση βασίζεται σε μεγάλο βαθμό στη γνώμη του Κοινοβουλίου και στις συζητήσεις του Συμβουλίου.6. Στις 29 Μαΐου 2006, το Συμβούλιο (Ανταγωνιστικότητα) κατέληξε, με αποχή του Βελγίου και της Λιθουανίας, σε πολιτική συμφωνία επί κειμένου συμβιβαστικής λύσης, προκειμένου να εγκρίνει την κοινή του θέση.7. Το Συμβούλιο ενέκρινε την κοινή του θέση σύμφωνα με το άρθρο 251 της Συνθήκης ΕΚ στις 24 Ιουλίου 2006.ΙΙ. ΣΤΟΧΟΙΣτόχοι του σχεδίου οδηγίας είναι:- Η βελτίωση της βάσης για την οικονομική ανάπτυξη και την απασχόληση στην ΕΕ.- Η δημιουργία μιας πραγματικής εσωτερικής αγοράς υπηρεσιών με την άρση των νομικών και διοικητικών εμποδίων που παρακωλύουν την ανάπτυξη των δραστηριοτήτων παροχής υπηρεσιών.- Η ενίσχυση των δικαιωμάτων των αποδεκτών υπηρεσιών.- Η καθιέρωση νομικά δεσμευτικών υποχρεώσεων για την αποτελεσματική διοικητική συνεργασία μεταξύ των κρατών μελών.ΙΙΙ. ΚΟΙΝΗ ΘΕΣΗ
Greek: Η κοινή θέση την οποία ενέκρινε το Συμβούλιο υιοθετεί σε μεγάλο βαθμό τη γνώμη του Ευρωπαϊκού Κοινοβουλίου σε πρώτη ανάγνωση. Οι περισσότερες τροπολογίες του Συμβουλίου είχαν ήδη ενσωματωθεί στην τροποποιημένη πρόταση της Επιτροπής, βασικά στοιχεία της οποίας ενσωματώθηκαν στην κοινή θέση. Έτσι, ένας σημαντικός αριθμός τροπολογιών του Κοινοβουλίου ενσωματώνεται στην κοινή θέση αυτούσια ή εν μέρει. Η κοινή θέση περιέχει επίσης ορισμένες νέες διατάξεις τις οποίες το Συμβούλιο θεωρεί ουσιαστικές για την εξασφάλιση αποτελεσματικής εφαρμογής της οδηγίας και για τη συμβολή στην ορθή λειτουργία της εσωτερικής αγοράς.Όλες οι τροποποιήσεις που επιφέρει με την κοινή του θέση το Συμβούλιο στην τροποποιημένη πρόταση της Επιτροπής έχουν γίνει δεκτές από την Επιτροπή.Aνάλυση της κοινής θέσηςΓενικές διατάξεις (άρθρα 1-4)Συγκεκριμένοι τομείς δικαίου (άρθρο 1)
Greek: Αναφορικά με το αντικείμενο της οδηγίας και τη σχέση του με συγκεκριμένους τομείς του δικαίου (θεμελιώδη δικαιώματα, εργατική νομοθεσία, ποινική νομοθεσία, προστασία και προώθηση της πολιτιστικής και γλωσσικής πολυμορφίας ή του πλουραλισμού των μέσων μαζικής επικοινωνίας), η κοινή θέση υιοθετεί ως επί το πλείστον τις τροπολογίες του Κοινοβουλίου (7, 8, 9, 290, 291, 297, 298, 299, συναφές μέρος της τροπολογίας 72). Προστίθεται η νέα αιτιολογική σκέψη 10 για να οριστούν σαφώς μερικοί γενικοί κανόνες που είναι ανεξάρτητοι από την πρόσβαση σε δραστηριότητα παροχής υπηρεσιών ή την άσκησή της. Κάποιες συντακτικές μικροαλλαγές του άρθρου 1 επιδιώκουν να καταστήσουν το περιεχόμενό του σαφέστερο και δίχως αμφισημίες.Πεδίο εφαρμογής του κανονισμού (Άρθρο 2)
Greek: Στην κοινή του θέση, το Συμβούλιο ενοποίησε και κατέστησε σαφέστερο το πεδίο εφαρμογής της οδηγίας, λαμβάνοντας κατά μέγα μέρος υπ' όψη τις τροπολογίες που ενέκρινε το Κοινοβούλιο κατά την πρώτη του ανάγνωση. Πιο συγκεκριμένα η κοινή θέση υιοθετεί το περιεχόμενο των τροπολογιών του κοινοβουλίου (ειδικότερα των τροπολογιών 10, 13, 14, 15, 16, 17, 18, 19, 20, 44, 20, 70, 71, 73, 74, 78, 79, 80, 81, 82, 205, 206, 207, 208, 211, 212, 213, 232, 233, 252, 294, 295, 296, 300, 302/332, 302/333, 304, 305, 306, 403 και του συναφούς μέρους των τροπολογιών 72 και 289).
Greek: Στο άρθρο 2 παράγραφος 2, στοιχείο α) η προσθήκη των λέξεων "μη οικονομικές" εξυπηρετεί την αποσαφήνιση του όρου "υπηρεσίες γενικού ενδιαφέροντος" που δεν χρησιμοποιείται πάντοτε με ομοιόμορφο τρόπο από τα κράτη μέλη. Άλλες αλλαγές στη διατύπωση του άρθρου 2 παρ. 2 στοιχεία γ), στ) και θ) επιδιώκουν σαφέστερη διατύπωση αλλά και μετριασμό των διαφόρων ανησυχιών που εξέφρασαν τα κράτη μέλη.
Greek: Όσον αφορά την εξαίρεση των κοινωνικών υπηρεσιών, στο άρθρο 2, παράγραφος 2, στοιχείο ι) η κοινή θέση αναφέρεται στις κοινωνικές υπηρεσίες που σχετίζονται με την κοινωνική στέγαση, την παιδική μέριμνα και τη στήριξη των οικογενειών και των ατόμων που έχουν μονίμως ή προσωρινώς ανάγκη, οι οποίες παρέχονται από το κράτος, από παρόχους για λογαριασμό του κράτους ή από φιλανθρωπικές οργανώσεις αναγνωρισμένες από το κράτος. Το Συμβούλιο πρόσθεσε επίσης νέα πρόταση στην αιτιολογική παράγραφο 28, με την οποία τονίζεται ότι η οδηγία δεν θα πρέπει να θίγει την αρχή της καθολικής υπηρεσίας στις κοινωνικές υπηρεσίες των κρατών μελών.
Greek: Το Συμβούλιο δεν είναι σε θέση να δεχθεί την τροπολογία 75, διότι η αιτιολογική σκέψη 20 ήδη επεξηγεί τα των τηλεπικοινωνιακών υπηρεσιών. Η τροπολογία 77 για την εξαίρεση των νομικών υπηρεσιών δεν συμπεριλαμβάνεται, δεδομένου ότι το άρθρο 3 ορίζει ήδη ότι σε περίπτωση που μια διάταξη της οδηγίας περί υπηρεσιών έρχεται σε σύγκρουση με διάταξη άλλης κοινοτικής πράξης που διέπει ειδικές πτυχές της παροχής υπηρεσιών, υπερισχύει η διάταξη της άλλης κοινοτικής πράξης.
Greek: Σχέση της οδηγίας με άλλες διατάξεις του κοινοτικού δικαίου (άρθρο 3)Η κοινή θέση ακολουθεί την προσέγγιση των τροπολογιών 21, 83, 219, 307 του Κοινοβουλίου με ορισμένες συντακτικές μικροαλλαγές για να δηλώνεται σαφώς ότι στην περίπτωση σύγκρουσης με άλλες σχετικές κοινοτικές πράξεις, υπερισχύουν οι συγκεκριμένες διατάξεις των άλλων εκείνων πράξεων. Στο άρθρο 3 παράγραφος 1 περιέχεται ενδεικτικός κατάλογος τέτοιων κοινοτικών πράξεων. Η κοινή θέση τονίζει επίσης, στο άρθρο 3 παράγραφος 2, ότι η οδηγία δεν αφορά τους κανόνες του ιδιωτικού διεθνούς δικαίου, και ιδίως δεν αφορά τις διατάξεις που μεριμνούν ώστε οι καταναλωτές να χαίρουν της προστασίας που παρέχει η νομοθεσία περί καταναλωτή που ισχύει στα κράτη μέλη.Ορισμοί (άρθρο 4)
Greek: Η κοινή θέση υιοθετεί τις τροπολογίες 1-3, 5-6, 11, 23-26, 93-94, και 97-98 με ορισμένες συντακτικές μικροαλλαγές, 39, 84, 88 έως 90, 95 και 308 κατ' αρχήν, πλην όμως επαναδιατυπωμένες για να συμβαδίζει το κείμενο με την ισχύουσα κοινοτική νομοθεσία ή με το πεδίο εφαρμογής της οδηγίας.
Greek: Επιπροσθέτως, η κοινή θέση συμπληρώνει τις αιτιολογικές παραγράφους 37 και 40 και προσθέτει νέα αιτιολογική παράγραφο 38. Το Συμβούλιο δεν δέχθηκε τις τροπολογίες 4, 85 και 86 τις σχετικές με τους ορισμούς "υπηρεσία" και "υποχρεώσεις κοινής ωφελείας". Η τροπολογία 96 για τον ορισμό του "εργαζομένου" θεωρείται περιττή λόγω επανακαθορισμού του πεδίου εφαρμογής, και συνεπώς δεν ενσωματώνεται στην κοινή θέση. Η τροπολογία 92 η σχετική με την έννοια της "αρμόδιας αρχής" και η τροπολογία 87 για την έννοια του "παρόχου" δεν γίνονται δεκτές για λόγους συνοχής με άλλα συναφή κοινοτικά νομοθετήματα. Τέλος, η κοινή θέση αφήνει έξω την τροπολογία 22 με την οποία διαγράφεται ο κατάλογος υπηρεσιών που εμπίπτουν στο πεδίο εφαρμογής της οδηγίας και αναφέρονται στην αιτιολογική παράγραφο 33, η οποία και αποκαθίσταται με μερικές συντακτικές μικροαλλαγές ώστε να υποδηλώνεται η τροποποίηση του πεδίου εφαρμογής.Διοικητική απλούστευση (άρθρα 5-8)
Greek: Η κοινή θέση υιοθετεί κατά μέγα μέρος τις τροπολογίες του Ευρωπαϊκού Κοινοβουλίου (27, 29-30, 31, 32, 33, 99, συναφή μέρη των τροπολογιών 100, 104, 105-106 και 108-111, 309). Στο άρθρο 6 παράγραφος 1, το Συμβούλιο, χρησιμοποιώντας την πρόθεση "μέσω" αντί της πρόθεσης "σε", επιδιώκει να καταστήσει σαφές ότι ο ρόλος των κέντρων ενιαίας εξυπηρέτησης μπορεί να περιορίζεται στη λειτουργία τους ως ενδιαμέσων μεταξύ του παρόχου υπηρεσιών και των αρμοδίων αρχών.
Greek: Η κοινή θέση ορίζει ότι τα ευρωπαϊκά έντυπα θα εκπονηθούν με τη διαδικασία επιτροπολογίας, προσθέτει δε μια νέα αιτιολογική παράγραφο 45, στην οποία προτείνονται ορισμένες παράμετροι που μπορούν να λαμβάνουν υπ' όψη τα κράτη μέλη όταν εξετάζουν την ανάγκη απλούστευσης των διαδικασιών και διατυπώσεων.
Greek: Το Συμβούλιο δεν ήταν σε θέση να δεχθεί ορισμένες τροπολογίες που θεωρούνται ασύμφωνες με την προσέγγιση του Συμβουλίου, όπως η τροπολογία 102 διότι η προεγγραφή στο ενιαίο κέντρο εξυπηρέτησης θα ήταν ένα άσκοπο διοικητικό εμπόδιο, ή η τροπολογία 103 διότι το ευρωπαϊκό κέντρο εξυπηρέτησης θα ήταν ένας περιττός διοικητικός μηχανισμός που αντίκειται στην αρχή της επικουρικότητας.
Greek: Η τροπολογία 310 δεν υιοθετήθηκε διότι η αναφορά στην παρακολούθηση της συμμόρφωσης προς την οδηγία 96/71/ΕΚ, η οποία δεν θίγεται από την παρούσα οδηγία, θεωρείται ακατάλληλη.
Greek: Η κοινή θέση αφήνει έξω την τροπολογία 107 διότι αίρει την υποχρέωση παροχής πληροφοριών με ηλεκτρονικά μέσα, η οποία συνιστά βασικό εργαλείο της διοικητικής απλούστευσης, την τροπολογία 111 με εξαίρεση το αναθεωρημένο χρονοδιάγραμμα, ή την τροπολογία 32 διότι οι ηλεκτρονικές διαδικασίες αποτελούν ουσιαστικό μέσο διοικητικής απλούστευσης και μπορούν επίσης να χρησιμοποιηθούν για πρωτότυπα έγγραφα, καθώς η απόδειξη της γνησιότητας μπορεί να πιστοποιηθεί και ηλεκτρονικά.Ελεύθερη εγκατάσταση των παρόχων (άρθρα 9-15)
Greek: Η κοινή θέση υιοθετεί τις τροπολογίες 34, 35, 36, 37, 38, 40, 41, 42, 112-113, 115 και 117, 118-122, 124-127, 128 και 129, μέρος των τροπολογιών 30 και 130, 131-133 και 136-137, 138, 140, 141, 142 και 143, 144-145, 146, 147-149, 150 και 242. Κάποιες συντακτικές μικροαλλαγές θεωρήθηκαν σε ορισμένες περιπτώσεις απαραίτητες χάριν σαφήνειας, κατά τη γνώμη δε του Συμβουλίου δεν θίγουν την ουσία των τροπολογιών του Ευρωπαϊκού Κοινοβουλίου.
Greek: Στο άρθρο 14 παρ. 6 προστίθεται ότι η απαγόρευση διαβούλευσης με ανταγωνιστικούς φορείς δεν αφορά την διαβούλευση με το ευρύ κοινό, σύμφωνα δε με το άρθρο 14 παρ. 7 ένα κράτος μέλος δύναται να απαιτεί είτε ασφάλιση είτε χρηματοοικονομικές εγγυήσεις, παρότι δεν υπάρχει τέτοια υποχρέωση για τους παρόχους τους εγκατεστημένους στο εν λόγω κράτος μέλος.
Greek: Η κοινή θέση δεν υιοθετεί τις τροπολογίες 134 και 28, διότι η σιωπηρή έγκριση (ελλείψει απάντησης των αρχών) έχει νευραλγική σημασία για την διευκόλυνση της ελεύθερης εγκατάστασης, ούτε την τροπολογία 135 διότι θα δημιουργούσε πρόσθετη επιβάρυνση για τους αιτούντες και θα δυσχέραινε την άσκηση ενδίκων μέσων. Στο άρθρο 13 η κοινή θέση επιφέρει κάποιες αλλαγές των παραγράφων 3 και 4 και της αιτιολογικής σκέψης 63 για τη σιωπηρή έγκριση, επιτρέποντας ειδικότερα στα κράτη μέλη να εφαρμόζουν παράταση της διαδικασίας όταν το δικαιολογεί η πολυπλοκότητα του θέματος και υπό τον όρον ότι ο αιτών έχει ενημερωθεί δεόντως για την παράταση και τους λόγους της. Με αυτό επιδιώκεται να γίνουν διαφανή τα συστήματα αδειοδότησης και να έχουν οι οικονομικοί φορείς την προσήκουσα πρόσβαση σε αυτά, ταυτόχρονα όμως να μην στερούνται οι εθνικές διοικήσεις κάποιας διακριτικής ευχέρειας. Στην αιτιολογική παράγραφο 63 γίνεται μια προσθήκη που εξηγεί ότι η δυνατότητα που έχουν τα κράτη μέλη να θεσπίζουν διαφορετικούς κανόνες για τις διαδικασίες έγκρισης όταν το δικαιολογούν επιτακτικοί λόγοι δημοσίου συμφέροντος μπορεί να συμπεριλαμβάνει κανόνες που προβλέπουν ότι, αν δεν υπάρξει απάντηση εντός συγκεκριμένης προθεσμίας, η αίτηση θεωρείται απορριφθείσα και ότι η σιωπηλή αυτή απόρριψη μπορεί να προσβληθεί ενδίκως.
Greek: Στο άρθρο 15 παρ. 4, η κοινή θέση επιφέρει ορισμένες αλλαγές όσον αφορά την εφαρμογή της διαδικασίας αξιολόγησης στις υπηρεσίες γενικού οικονομικού ενδιαφέροντος, με σκοπό να καταστεί σαφές ότι ο προβλεπόμενος μηχανισμός αξιολόγησης δεν πρέπει να εμποδίζει την εκτέλεση της αποστολής που ανατίθεται στις υπηρεσίες γενικού οικονομικού ενδιαφέροντος, και να ληφθούν υπ' όψη οι ενδοιασμοί του Ευρωπαϊκού Κοινοβουλίου που προτιμά να εξαιρεθούν τελείως οι υπηρεσίες γενικού οικονομικού ενδιαφέροντος από τη διαδικασία αξιολόγησης. Η κοινή θέση περιλαμβάνει στο άρθρο 15 παράγραφοι 6 και 7 μια διατύπωση που επιδιώκει να ελαφρυνθεί ο φόρτος των κρατών μελών ως εκ των υποχρεώσεων που επιβάλλει το άρθρο αυτό και να ληφθούν υπ' όψη οι ενδοιασμοί του Ευρωπαϊκού Κοινοβουλίου, που προχωρεί ακόμη περισσότερο διαγράφοντας την υποχρέωση κοινοποίησης. Πιο συγκεκριμένα, η κοινή θέση διαγράφει από την παράγραφο 6 την φράση "εφ' όσον οι νέες απαιτήσεις υπαγορεύονται από νέες συνθήκες". Στην παράγραφο 7, η κοινή θέση προσθέτει, χάριν ασφαλείας δικαίου, μια πρόταση με την οποία εξηγεί ότι η κοινοποίηση σύμφωνα με την οδηγία 98/34/ΕΚ θα πληροί ταυτόχρονα και την υποχρέωση κοινοποίησης δυνάμει της παρούσας οδηγίας.
Greek: Το Συμβούλιο άφησε έξω τις τροπολογίες 116 και 209 διότι η υποχρέωση αξιολόγησης και υποβολής εκθέσεων όσον αφορά τα συστήματα αδειοδότησης είναι μέτρο βασικό για την ευκολότερη πρόσβαση στις δραστηριότητες παροχής υπηρεσιών και την άσκησή τους. Η κοινή θέση όμως ορίζει σε νέα αιτιολογική παράγραφο 58 ότι η υποχρέωση υποβολής έκθεσης αφορά μόνον την ύπαρξη των συστημάτων χορήγησης άδειας και όχι τα κριτήρια και τις προϋποθέσεις για τη χορήγηση της άδειας. Το Συμβούλιο δεν μπορεί να δεχθεί την τροπολογία 114 διότι φρονεί ότι θα προσδώσει αοριστία στο κείμενο.
Greek: Η τροπολογία 120 προτείνει νέα αιτιολογική παράγραφο 61, η οποία ενσωματώθηκε στην κοινή θέση για να διευκρινίζεται ότι η απαίτηση περί μη αλληλεπικάλυψης δεν εμποδίζει τα κράτη μέλη να εφαρμόζουν το κάθε ένα τις προϋποθέσεις του, αλλά απλώς τους ζητά να λαμβάνουν υπ' όψη τυχόν ισοδύναμες προϋποθέσεις που ήδη πληροί ο πάροχος σε άλλο κράτος μέλος. Πέραν αυτού, η κοινή θέση ακολουθεί κατ' ουσίαν την τροπολογία 121 αλλά με διαφορετική διατύπωση. Η κοινή θέση, ωστόσο, δεν συμπεριλαμβάνει την τροπολογία 122, διότι εάν οι αποφάσεις για χορήγηση άδειας εξαιρούνταν από την υποχρέωση αιτιολόγησης, η άσκηση ενδίκων μέσων κατά διοικητικών αποφάσεων, ιδίως υπέρ τρίτων, θα καθίστατο λιγότερο αποτελεσματική αν μη και ουσιαστικά αδύνατη. Παρομοίως, η κοινή θέση δεν υιοθετεί την τροπολογία 151, διότι η διαγραφή των υποχρεώσεων κοινοποίησης θα επηρέαζε σοβαρά τη διαδικασία αξιολόγησης.Ελεύθερη παροχή υπηρεσιών και συναφείς παρεκκλίσεις (άρθρα 16-18)
Greek: Όσον αφορά την ελεύθερη παροχή υπηρεσιών (άρθρο 16), η κοινή θέση υιοθετεί πλήρως τις τροπολογίες του Ευρωπαϊκού Κοινοβουλίου (45 έως 47, 152 και 293/αναθ.4). Προστίθεται νέα αιτιολογική σκέψη 82 που διευκρινίζει τα της εφαρμογής των κανόνων των κρατών μελών στους όρους απασχόλησης. Αναφορικά με τις πρόσθετες παρεκκλίσεις από την ελεύθερη παροχή υπηρεσιών (άρθρο 17), η κοινή θέση υιοθετεί τις τροπολογίες του Κοινοβουλίου (53, 48, 50, 51, 54, 161, 162, 163, 165, 169, 170, 171, 172, 173, 174 και 175, 400, 404) με μια μικροαλλαγή στην παράγραφο 12 τη σχετική με τις αποστολές αποβλήτων. Το άρθρο 18 της αρχικής πρότασης το σχετικό με τις μεταβατικές διατάξεις διεγράφη σε ευθυγράμμιση με την αντίστοιχη τροπολογία του Κοινοβουλίου.
Greek: Οι τροπολογίες 164, 167 και 168 θεωρούνται άνευ αντικειμένου ύστερα από τις τροποποιήσεις του άρθρου 16. Το Συμβούλιο δεν αποδέχθηκε την τροπολογία 176, επειδή οι παρεκκλίσεις κατά περίπτωση σε ό,τι αφορά την άσκηση επαγγελμάτων υγείας, τη δημόσια υγεία και τη δημόσια τάξη περιττεύουν, αφού οι υπηρεσίες υγείας εξαιρέθηκαν από το πεδίο εφαρμογής και δεδομένης της νέας διατύπωσης του άρθρου 16.Δικαιώματα των αποδεκτών των υπηρεσιών (άρθρα 19-21)
Greek: Όσον αφορά τα δικαιώματα των αποδεκτών των υπηρεσιών, η κοινή θέση υιοθετεί κατά μέγα μέρος τις αντίστοιχες τροπολογίες του Κοινοβουλίου (178, 180, 247, 55 εν μέρει) με μικροαλλαγές ή προσθήκες.
Greek: Ωστόσο, το Συμβούλιο δεν είναι σε θέση να δεχθεί την προσθήκη της λέξης "αποκλειστικά" (τροπολογία 177) στη ρήτρα περί απαγόρευσης των διακρίσεων του άρθρου 20, διότι με την προσθήκη αυτή μπορεί να συναχθεί ότι, όταν βασίζονται σε άλλους λόγους, οι δυσμενείς διακρίσεις επιτρέπονται. Η τροπολογία 179 που προβλέπει νέο άρθρο 22α δεν μπορεί να γίνει δεκτή μια και το κεφάλαιο για τη διοικητική απλούστευση περιλαμβάνει αρκετές λεπτομέρειες για τον ρόλο των ενιαίων κέντρων εξυπηρέτησης. Όσον αφορά την επιστροφή εξόδων για ιατροφαρμακευτική περίθαλψη που παρέχεται σε άλλο κράτος μέλος (άρθρο 23 της αρχικής πρότασης), η κοινή θέση υιοθετεί τις τροπολογίες 56 έως 62 και 180/247, διαγράφοντας το άρθρο 23 και τις αντίστοιχες αιτιολογικές παραγράφους.
Greek: Όσον αφορά τις διατάξεις για την απόσπαση εργαζομένων και την απόσπαση υπηκόων τρίτων χωρών (άρθρα 24 και 25 της αρχικής πρότασης), η κοινή θέση ακολουθεί την προσέγγιση του Κοινοβουλίου (τροπολογίες 181, 182/248, 63-64, 183/249 και 65-66) και διαγράφει τα άρθρα 24 και 25 της αρχικής πρότασης.
Greek: Ποιότητα των υπηρεσιών (άρθρα 22-27)Αναφορικά με τις διατάξεις που άπτονται της ποιότητας των υπηρεσιών, η κοινή θέση ακολουθεί ως επί το πλείστον την προσέγγιση του Κοινοβουλίου (τροπολογίες 64, 67, 185, 187, 188, 190, 194, 195, 196). Χάριν σαφήνειας, το άρθρο 22 συγκεντρώνει όλες τις προδιαγραφές περί πληροφοριών που προβλέπουν άλλα μέρη της οδηγίας. Το άρθρο 23 της κοινής θέσης επιβεβαιώνει ότι η ασφάλιση επαγγελματικής ευθύνης δεν είναι υποχρεωτική. Η διαδικασία σε περίπτωση αδυναμίας της αγοράς δεν έχει συμπεριληφθεί, διότι εφ` όσον η ασφάλιση επαγγελματικής ευθύνης δεν είναι πλέον υποχρεωτική, η αναγκαιότητά της εξέλιπε.
Greek: Η κοινή θέση δεν ενσωματώνει τις τροπολογίες 184 και 186 διότι θα δημιουργούσαν περιττή επιβάρυνση για τους παρόχους υπηρεσιών. Ούτε η τροπολογία 191 γίνεται δεκτή, διότι οι πληροφορίες οι σχετικές με τις εγγυήσεις μετά την πώληση πρέπει να παρέχονται στους αποδέκτες από τους παρόχους υπηρεσιών. Η τροπολογία 192 δεν μπορεί να γίνει δεκτή διότι θα πρέπει να αναφέρεται ρητά ο σύνδεσμος με την λοιπή κοινοτική νομοθεσία περί εγγυήσεων μετά την πώληση. Η κοινή θέση αφήνει έξω τις τροπολογίες 193 και 210 διότι, όπως πιστεύει το Συμβούλιο, η υποχρέωση να αξιολογούνται οι περιορισμοί στις δραστηριότητες πολλαπλών ειδικοτήτων και να υποβάλλεται σχετική έκθεση συνιστά βασικό μέτρο για την ευκολότερη πρόσβαση στις δραστηριότητες παροχής υπηρεσιών και την άσκησή τους.Διοικητική συνεργασία (άρθρα 28-36)
Greek: Η κοινή θέση υιοθετεί αυτούσιες ή κατά το πνεύμα τις αντίστοιχες τροπολογίες του Ευρωπαϊκού Κοινοβουλίου (και ειδικότερα τις τροπολογίες 68-69, 197-198, 200-203), αλλά με κάποια αναδιάταξη, η οποία κατέστη αναγκαία κατόπιν της αναδιάρθρωσης του κεφαλαίου για την ελεύθερη παροχή υπηρεσιών.Πρόγραμμα σύγκλισης και τελικές διατάξεις (άρθρα 37-46)
Greek: Η κοινή θέση ενσωματώνει με κάποιες φραστικές μικροαλλαγές τις τροπολογίες του Κοινοβουλίου (και ειδικότερα τις τροπολογίες 70, 71, 205, 206, 207, 208, 211, 212, 213). Προστίθεται νέα αιτιολογική σκέψη 114 για να περιγραφεί ο σκοπός των κωδίκων δεοντολογίας.
Greek: Ένα σημαντικό στοιχείο που εισάγει η κοινή θέση στο άρθρο 39 παράγραφος 5, είναι η διαδικασία κατά την οποία τα κράτη μέλη υποβάλλουν στην Επιτροπή έκθεση για τις εθνικές απαιτήσεις των οποίων η εφαρμογή ενδέχεται να εμπίπτει στις διατάξεις του άρθρου 16, παράγραφος 1 εδάφιο τρίτο και του άρθρου 16, παράγραφος 3. Η Επιτροπή κοινοποιεί τις απαιτήσεις αυτές στα άλλα κράτη μέλη, παρέχοντας αναλύσεις και κατευθυντήριες γραμμές για την εφαρμογή τους στα πλαίσια της οδηγίας. Το Συμβούλιο φρονεί ότι η διάταξη αυτή, η οποία αποτελεί θεμελιώδες στοιχείο της όλης ισορροπίας του συμφωνηθέντος κειμένου, δημιουργεί ένα αποτελεσματικό σύστημα παρακολούθησης της εθνικής νομοθεσίας που ενδέχεται να συνιστά εμπόδιο στην ελεύθερη παροχή υπηρεσιών. Παρόλο που σε ορισμένες περιστάσεις η υποχρέωση αυτή μπορεί αρχικά να επιβαρύνει τις εθνικές διοικήσεις, ωστόσο, θα ελαχιστοποιήσει τη διοικητική επιβάρυνση και το κόστος για τους παρόχους υπηρεσιών και, βοηθώντας τα κράτη μέλη να εντοπίσουν τα υφιστάμενα εμπόδια, θα διευκολύνει την εφαρμογή της οδηγίας.